CELEX: 32022D0471
Language: lv
Date: 2022-03-23 00:00:00
Title: Padomes Lēmums (KĀDP) 2022/471 (2022. gada 23. marts), ar ko groza Lēmumu (KĀDP) 2022/338 par palīdzības pasākumu saskaņā ar Eiropas Miera mehānismu nolūkā Ukrainas bruņotajiem spēkiem piegādāt nāvējoša spēka pielietošanai paredzētu militāro ekipējumu un platformas

24.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 96/43
               
            
         PADOMES LĒMUMS (KĀDP) 2022/471
         (2022. gada 23. marts),
         ar ko groza Lēmumu (KĀDP) 2022/338 par palīdzības pasākumu saskaņā ar Eiropas Miera mehānismu nolūkā Ukrainas bruņotajiem spēkiem piegādāt nāvējoša spēka pielietošanai paredzētu militāro ekipējumu un platformas
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 41. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Ar Padomes Lēmumu (KĀDP) 2022/338 (1) tika noteikta finanšu atsauces summa 450 000 000 EUR apmērā, kas paredzēta, lai segtu piegādes Ukrainas bruņotajiem spēkiem.
                  
               
                     (2)
                  
                  
                     Ņemot vērā Ukrainas teritorijā notiekošo bruņoto konfliktu, finanšu atsauces summa būtu jāpalielina par papildu 450 000 000 EUR un palīdzības pasākuma ilgums būtu jāpagarina par 12 mēnešiem.
                  
               
                     (3)
                  
                  
                     Tādēļ būtu attiecīgi jāgroza Lēmums (KĀDP) 2022/338,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2022/338 groza šādi:
            
                        1)
                     
                     
                        lēmuma 1. panta 4. punktu aizstāj ar šādu:
                        
                           “4.   Palīdzības pasākuma ilgums ir 36 mēneši no šā lēmuma pieņemšanas dienas.”;
                        
                     
                  
                        2)
                     
                     
                        lēmuma 2. panta 1. punktu aizstāj ar šādu:
                        
                           “1.   Finanšu atsauces summa, kas paredzēta ar palīdzības pasākumu saistīto izdevumu segšanai, ir 900 000 000 EUR.”;
                        
                     
                  
                        3)
                     
                     
                        lēmuma 2. panta 3. punktu aizstāj ar šādu:
                        
                           “3.   Saskaņā ar Lēmuma (KĀDP) 2021/509 29. panta 5. punktu palīdzības pasākumu administrators var aicināt veikt iemaksas pēc šā lēmuma pieņemšanas līdz 900 000 000 EUR. Līdzekļus, ko administrators aicinājis iemaksāt, izmanto tikai tam, lai maksātu izdevumus robežās, ko ar Lēmumu (KĀDP) 2021/509 izveidotā komiteja apstiprinājusi 2022. gada grozošajā budžetā, kas atbilst šim palīdzības pasākumam.”;
                        
                     
                  
                        4)
                     
                     
                        lēmuma 2. panta 4. punktu aizstāj ar šādu:
                        
                           “4.   Izdevumi, kas saistīti ar palīdzības pasākuma īstenošanu, ir attiecināmi no 2022. gada 1. janvāra līdz Padomes noteiktai dienai. Vismaz 50 % no finanšu atsauces summas sedz izdevumus, kas radušies, sākot no 2022. gada 11. marta.”;
                        
                     
                  
                        5)
                     
                     
                        lēmuma 5. pantu aizstāj ar šādu:
                        
                           “5. pants
                           Dalībvalstis atļauj militārā ekipējuma, tostarp pavadošā personāla, tranzītu caur to teritorijām, tostarp gaisa telpu, atbilstīgi Lēmuma (KĀDP) 2021/509 56. panta 3. punktam.”
                        
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 23. martā
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Padomes Lēmums (KĀDP) 2022/338 (2022. gada 28. februāris) par palīdzības pasākumu saskaņā ar Eiropas Miera mehānismu nolūkā Ukrainas bruņotajiem spēkiem piegādāt nāvējoša spēka pielietošanai paredzētu militāro ekipējumu un platformas (OV L 60, 28.2.2022., 1. lpp.).